ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670038357

ขอให้แก้ไขปัญหากลิ่นเหม็นรบกวนจากขยะ บริเวณ ตลาดยิ่งรวย 76 ซอยประชาอุทิศ 76 แขวงทุ่งครุ เขตทุ่งครุ กรุงเทพมหานคร จุดสังเกต ตลาดยิ่งรวย 76 จะมีจุดทิ้งขยะอยู่ที่บริเวณด้านหลังลานจอดรถ (บันทึกข้อมูลตามผู้ร้องแจ้ง) เนื่องจากผู้ร้องแจ้งว่า ประชาชนในพื้นที่ดังกล่าวได้รับความเดือดร้อนเรื่องกลิ่นเหม็นรบกวนจากขยะของตลาดยิ่งรวย 76 เป็นอย่างยิ่ง โดยทางตลาดฯ จะมีถังเหล็กขนาดใหญ่อยู่ด้านหลังลานจอดรถ ซึ่งเมื่อเกิดฝนตกหรือลมแรง จะทำให้เกิดกลิ่นขยะเหม็นฟุ้งกระจายและอับชื้นไปทั่วพื้นที่ใกล้เคียงเพราะ บริเวณโดยรอบตลาดฯ จะติดกันกับบ้านพักอาศัยของประชาชน (บันทึกข้อมูลตามผู้ร้องแจ้ง) ส่งผลกระทบทำให้ผู้ร้องและประชาชนในพื้นที่ได้รับความเดือดร้อนเป็นอย่างมาก เพราะมีกลิ่นเหม็นจากขยะลอยฟุ้งกระจายตลอดทั้งวัน ซึ่งผู้ร้องอยากให้ผู้ดูแลตลาดยิ่งรวย 76 เปลี่ยนจุดทิ้งขยะให้ห่างจากพื้นที่บ้านพักอาศัยของประชาชน ประสบปัญหามาเป็นระยะเวลาประมาณ 1 ปีแล้ว เบื้องต้นผู้ร้องได้แจ้งเรื่องไปยังสำนักงานเขตทุ่งครุและหมายเลขสายด่วน 1555 ศูนย์เรื่องราวร้องทุกข์กรุงเทพมหานคร แต่ยังคงได้รับผลกระทบอยู่เช่นเดิม จึงประสงค์ให้หน่วยงานที่เกี่ยวข้องดำเนินการแก้ไขปัญหากลิ่นเหม็นรบกวนจากขยะ เพื่อบรรเทาความเดือดร้อนให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata